Un medic şi o asistentă au fost agresaţi de mai mulţi rromi nervoşi care veniseră cu zece mașini și cu un bărbat de 35 de ani pe brațe la camera de gardă. Bărbatului i se făcuse rău „din senin”, după înmormântarea cumnatului Ion Mărăraș, zis Terente, lider al unui clan din Buzău.

Țiganii au pornit cu zecile către Spitalul Județean de Urgență Buzău, cu răngi în mâini, premeditând atacul asupra medicilor.

Ajunși la spital, rromii au făcut un scandal monstru: medicul de gardă a fost strivit cu un pat de perete, iar o infirmieră de pe secție a fost pur și simplu strânsă de gât. Agenții de pază ai spitalului au chemat întăriri. Mascații și jandarmii au restabilit ordinea, mai multe persoane printre care și Zelter, fratele liderului interlop Terente, au fost încătușate și duse la audieri.

Cazul a fost preluat de procurori, care analizează imaginile surprinse pe camerele de supraveghere de la spital.